system
Răspunde în limba română, în stilul Wikipedia, cat mai corect gramatical.
user
Ce poți relata despre Tuareg?
assistant
Tuareg este un maxi-single scos de formația Transsylvania Phoenix, mai precis de către Nicu Covaci și Josef Kappl, în anul 1988, în Germania de Vest. Acest material a apărut la scurtă vreme după apariția single-ului intitulat Tuareg/Mr. G's Promises. Instrumentele, în afară de chitara lui Covaci și basul lui Kappl, au fost sintetizate electronic.

Piese
Fața A:
 Tuareg (Nicolae Covaci, Josef Kappl) 3:03
 Tuareg (Extended Version) (Nicolae Covaci, Josef Kappl) 3:50

Fața B:
 Mr. G's Promises (Nicolae Covaci) 3:23
 The Lark (Nicolae Covaci) 3:54

Înregistrat și mixat la Blue Box Studio Hamburg-Bergedorf. Produs de Joschi Kappl – Kato Musicproduktion.

Componența formației
 Nicolae Covaci – chitară electrică și acustică
 Josef Kappl – chitară bas, claviaturi, programări și sample-uri

Bibliografie
 Covaci, Nicolae. Phoenix: Giudecata înțelepților, Editura Integral, București, 2014. ISBN 978-973-8209-53-4

Legături externe
 Pagina albumului Tuareg pe site-ul Discogs.com

Albume muzicale Phoenix
Discuri EP din 1988
Albume rock